Apstiprināts ar

Alūksnes Bērnu un jauniešu centra direktores

rīkojumu Nr.\_\_\_\_\_\_\_\_\_\_\_\_\_\_\_\_

“Par konkursa “Alūksnes novada jauniešu Gada balva 2022/2023” organizēšanu”

**Konkurss “Alūksnes novada Jauniešu Gada balva 2022/2023”**

**NOLIKUMS**

**I Vispārīgie noteikumi**

1. Alūksnes novada jauniešu Gada balvas konkursa (turpmāk – konkurss) nolikums nosaka konkursa mērķi, uzdevumus, norises vietu, laiku, noteikumus un pieteikšanas kārtību, vērtēšanas kritērijus un nominācijas, apbalvošanas kārtību, kā arī dalībnieku personas datu apstrādes norisi.

2. Konkursu organizē Alūksnes Bērnu un jauniešu centrs (turpmāk – ABJC).

3. Konkursā piedalās Alūksnes novada jaunieši no 13 līdz 29 gadiem, jaunatnes darbinieki, skolotāji, uzņēmēji, pašvaldības, skolu, citu ar jauniešiem saistītu iestāžu pārstāvji, neformālu un formālu jauniešu grupu, sabiedrisko organizāciju, pašpārvalžu biedri un citi aktīvisti. (izņemot nomināciju 12.7)

**II Konkursa mērķis un uzdevumi**

4. Konkursa mērķis ir apzināt un izcelt Alūksnes novada jauniešu un jaunatnes darbā iesaistīto personu sasniegumus, veicinot aktīvu līdzdalību jaunatnes politikas īstenošanā un popularizējot individuālo talantu pilnveidošanu.

5. Konkursa uzdevumi ir:

5.1. aktualizēt jauniešu un jaunatnes jomā iesaistīto personu sasniegumus;

5.2. veicināt jauniešu iesaisti sabiedriskās līdzdalības un jaunatnes politikas veidošanas procesos;

5.3. popularizēt brīvprātīgā darba iespējas;

5.4. rosināt jauniešu iniciatīvas Alūksnes pilsētā un novadā.

**III Norises laiks un vieta**

6. Konkurss notiek no 2023. gada 18. septembra līdz 18. oktobrim, izsludinot kandidātu pieteikšanu saskaņā ar šī Nolikuma V nodaļā aprakstītajām nominācijām par sasniegumiem **2022. un 2023. gadā.**

7. Rezultātu paziņošana notiek apbalvošanas pasākumā 2023. gada 16. novembrī Alūksnes Kultūras centrā.

**IV Konkursa noteikumi un pieteikšanas kārtība**

8. Pieteikumu iesniegšana konkursam notiek, aizpildot anketu elektroniski: https://ej.uz/ANJGB (kas no konkursa izsludināšanas dienas pieejama MJIC “PaGalms” profilos *Facebook* un *Instagram*) vai, aizpildot anketu papīra formātā (veidlapa pieejama ABJC mājas lapā [www.abjc.lv](http://www.abjc.lv) ).

9. Pieteikumu var iesniegt pats pretendents vai viņa vecāki, draugi, skolotāji, nevalstiskās organizācijas, sadarbības partneri, pašvaldības iestādes un citi.

10. Konkursam iesniegtos pieteikumus izskata vērtēšanas komisija piecu cilvēku sastāvā (turpmāk – Komisija). Komisijas sastāvā viens pārstāvis no: Alūksnes novada pašvaldības, Alūksnes Bērnu un jauniešu centra, Nevalstiskas organizācijas, jauniešu vecuma grupas pārstāvis un citas pašvaldības Jauniešu centra pārstāvis.

11. Atbildīgā persona par konkursa un apbalvošanas pasākuma norisi ir Alūksnes Bērnu un jauniešu centra jaunatnes lietu speciālists Ainārs Cekuls. Vairāk informācijas par konkursu iespējams saņemt, rakstot uz e-pastu jauniesi.abjc@gmail.com .

**V Vērtēšanas kritēriji un nominācijas**

12. Konkursa ietvaros var tikt pasniegtas balvas šādās nominācijās:

12.1. **“Gada jaunietis skolā”** – jaunietis, kurš pēdējo divu gadu laikā ar iniciatīvu darbojas savas skolas pašpārvaldē, bijis organizators un rīkotājs skolas pasākumiem vai projektiem, piedalījies skolas jauniešu dzīves popularizēšanā.

12.2. **“Gada brīvprātīgais jaunietis” –** jaunietis, kurš veic dažādus gan lielus, gan mazus, bet tik ļoti nozīmīgus darbus, iesaistās brīvprātīgajā darbā.

12.3. **“Gada jaunietis- iedvesma”-** jaunietis, kas ar savu rīcību, sasniegumiem, uzņēmību ir pārsteidzis un iedvesmojis citus jauniešus, sabiedrību.

12.4. **“Gada jauniešu komanda**” – klase, pašpārvalde, nevalstiska organizācija,  interešu vai cita jauniešu apvienība vai neformāla grupa, kura pēdējo divu gadu laikā sniegusi neatsveramu ieguldījumu Alūksnes novada jauniešu un/vai sabiedrības dzīves kvalitātes celšanā, līdzdalības veicināšanā, aktīvi piedaloties jaunatnes pasākumos, projektos, apmācībās, viedokļu apmaiņās, kā arī pašiem esot ideju iniciatoriem un organizatoriem.

12.5. **“Gada jaunietis sportā”** – jaunietis, kurš pēdējo divu gadu laikā piedalījies novada sporta pasākumu organizēšanā, ar savu darbību veicinājis sporta veida popularitāti citu iedzīvotāju vidū, izveidojis jauniešu grupu, kas brīvajā laikā nodarbojas ar sporta aktivitātēm.

12.6. **“Gada jaunietis mākslā un tehnoloģijās”** – jaunietis, kurš pēdējo divu gadu laikā parādījis ievērojamu personīgo izaugsmi kādā no mākslas nozarēm – mūzikā, dejā, mākslā, fotografēšanā, filmēšanā u.c.

12.7. **“Gada jauniešu balsts”** – cilvēks (jaunietis, jaunatnes darbinieks, skolotājs, sociālais darbinieks u.c.), kurš jauniešiem sniedzis nesavtīgu atbalstu, veltījis savu laiku jauniešu dzīves kvalitātes uzlabošanā, kompetenču pilnveidē, emocionālās labsajūtas veicināšanā vai sniedzis atbalstu jauniešu iniciatīvu īstenošanā.

12.8. **“Gada notikums’’**– pasākums, projekts vai notikums jauniešiem, atbilstoši interesēm un aktualitātēm, sasniedzot dažādas auditorijas (jauniešu, institūciju, iestāžu, organizāciju u.c. fizisku vai juridisku personu organizēts.)

12.9. **“Gada jaunietis PaGalmā”**  – jaunietis, kurš pēdējo divu gadu laikā aktīvi piedalās Jauniešu centra ikdienā, piedalās un iesaistās Jauniešu centra pasākumu organizēšanā.

13. Iepazīstoties ar pieteikumiem, Komisija ir tiesīga konkursantus aicināt prezentēt sevi vērtēšanas sapulcē, lai gūtu pilnvērtīgāku priekšstatu par sniegto ieguldījumu.

14. Komisijai ir tiesības izvirzīt kandidātus uz citām nominācijām, nekā norādīts pieteikumā.

15. Komisijai ir tiesības piešķirt speciālbalvas, kas līdz apbalvošanai netiek publiskotas.

16. Galvenie konkursa vērtēšanas kritēriji, pēc kuriem vadoties katrs Komisijas loceklis piešķir punktus:

16.1. saistība ar Alūksnes novada pašvaldību;

16.2. izvirzījuma pamatojums un atbilstība nominācijai;

16.3. jaunieša vai jauniešu grupas personīgais ieguldījums;

16.4. vecuma atbilstība 13 - 29 gadi visās nominācijās (izņemot nomināciju 12.7);

17. Komisijas pieņemtie lēmumi ir galīgi un neapstrīdami.

**VII Konkursa dalībnieku personas datu apstrāde**

18. Informējam, ka pārzinis personas datu apstrādei ir Alūksnes novada pašvaldība, Alūksnes Bērnu un jauniešu centrs, Dārza ielā 8A, Alūksnē, LV-4301, tālrunis 64322402; mob. tālr. 29190552, e-pasts abjc@aluksne.lv.

19. Pieteiktie konkursanti vai nepilngadīgo konkursantu vecāki/likumiskie pārstāvji ir tiesīgi atsaukt konkursanta dalību jebkurā laikā, rakstot uz konkursa nolikumā norādīto e-pasta adresi.

20. Personas dati tiek apstrādāti konkursa norises nodrošināšanai un procesa administrēšanai, tostarp konkursa pieteikumu vērtēšanai un uzvarētāja noteikšanai, saziņai ar konkursa dalībnieku vai uzvarētāju, balvu izsniegšanai, kā arī sabiedrības informēšanai par konkursa rezultātiem, publiskojot informāciju par konkursa uzvarētāju.